CELEX: 62019TN0083
Language: sl
Date: 2019-02-12 00:00:00
Title: Zadeva T-83/19: Tožba, vložena 12. februarja 2019 – AL/Komisija

1.4.2019   
            
            
               SL
            
            
               Uradni list Evropske unije
            
            
               C 122/28
            
         
      Tožba, vložena 12. februarja 2019 – AL/Komisija
      (Zadeva T-83/19)
      (2019/C 122/32)
      Jezik postopka: francoščina
      
         Stranki
      
      
         Tožeča stranka: AL (Lizbona, Portugalska) (zastopnika: A. Blot in S. Rodrigues, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi dopustnosti in utemeljenost te tožbe;
               
            
                  —
               
               
                  razglasi ničnost implicitne odločbe o zavrnitvi odškodninskega zahtevka, ki ga je tožeča stranka vložila 19. decembra 2017, in po potrebi odločbe z dne 12. novembra 2018 o zavrnitvi pritožbe tožeče stranke;
               
            
                  —
               
               
                  naloži povračilo utrpele premoženjske in nepremoženjske škode, ki jo je utrpela tožeča stranka;
               
            
                  —
               
               
                  toženi stranki naloži plačilo vseh stroškov postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: kršitev pogodbenih obveznosti tožene stranke do tožeče stranke, ker Komisija ni spoštovala obveznosti, ki jo je sprejela z imenovanjem tožeče stranke na delovno mesto posrednika Evropske unije v okviru Partnerstva za gozdove v porečju Konga.
               
            
                  2.
               
               
                  Drugi tožbeni razlog: kršitev načela spoštovanja legitimnih pričakovanj.
               
            
                  3.
               
               
                  Tretji tožbeni razlog: kršitev pravice do izjave.
               
            
                  4.
               
               
                  Četrti tožbeni razlog: kršitev načela dobrega upravljanja in dolžnosti skrbnega ravnanja.